Nokian vaakuna

Nokian vaakuna on saanut aiheensa Nokian kaupungin nimen alkuperästä. Aaltokoroinen palkki viittaa Nokianvirtaan, josta Kokemäenjoki saa alkunsa. Nokia-nimen uskotaan juontavan juurensa nokinäätä-sanasta, jolla alueen tärkeää turkiseläintä soopelia aikanaan kansanomaisesti kutsuttiin. Vaakunan näätä on siten suora viittaus kaupungin nimeen. Nykytutkimuksessa on kuitenkin katsottu, ettei Suomessa tai sen lähialueilla ole koskaan esiintynyt soopeleita, ja nois onkin todennäköisimmin viitannut majavaan.

Vaakunan on suunnitellut Gustaf von Numers, ja se vahvistettiin käyttöön 25. lokakuuta 1951. Vaakunan heraldinen selitys on ”kultakentässä sininen, alainen aaltokoroinen palkki, jonka yläpuolella musta punavaruksinen näätä pystyasennossa.”

Lähteet

Viitteet

Suomen kuntien vaakunat
Gustaf von Numersin suunnittelemat kunnanvaakunat
Vaakuna